Den Vest-Sjællandske Avis, 1819-10-19
Nyeste Post-Efterretninger. Den store Kamp om den nye Lordmajors Udvælgelse i London har da faaet et Udfald efter Ministesteriets Ønske, da Aldermann Bringes er bleven valgt med 3007 Stemmer, hvorimod hans antiministerielle Modstandere Thorve og Wood havde hver 1000 Stemmer mindre (besynderligt nok var det ellers, at ikke Modpartiet forenede sig om at give een af de nærmeste Candidater deres Stemmer forat skaffe ham Overvægten, hvilken Fremgangsmaade man ellers pleier at følged. Den nye Lordmajor vilde aflægge sin Taksigelse til Borgerskabet, men den forsamlede Folkemængde giorde en saadan Allarm, at han ikke kunde komme til at tale; hans Udvælgelse er forresten et Beviis paa hvormange Tilhængere Regieringen endnu har blandt de agtbare Borgere. – Undersøgelserne for Retten over det passerede i Manchester, og de der begaaede Voldsomheder, og større eller mindre reformistiske Forsamlinger, (hvoraf een i Hallifax paa 20000 Mennesker, fortsættes bestandigen; og selv i London har Thistlevood indbudet i de offentlige Tidender til en nye Spafields Forsamling; paa den anden Side indkomme ogsaa mange loyale Addresser til Regieringen, hvori talrige Foreninger af roelige Borgere lægge deres største Afskye for alle disse Spektakker for Dagen. Jkke heller kan man betragte disse Udbrud af Folkets Misfornøielse for Øieblikket at være saa farlige, eller at kunne umiddelbart lede til en Revolution, da et saa talrigt og mægtigt Partie er paa Regieringens Side; derimod kunne de ansees for et skadeligt Giæringsstof i Staten, der ved en muelig Sammenstødning af ulykkelige Begivenheder kunne frembringe ødelæggende Virkninger for den; den værste Følge som disse Uroeligheder have for Øieblikket er, at de bidrage til at svække Englands Statscredit i Udlandet; at dette virkelig er Tilfældet sees af et Stykke, som under 1ste October er fra London af indsendt til Jndrykkelse i den Hamborger Correspondent, og hvori det hedder: at der paa nogen Tid ere indløbne flere Ordrer fra Capitalister paa Fastlandet til at opsige deres Penge, som de have staaende i de Engelske Statspapirer, og som skulle beløbe sig til en Million Pund Sterling. Jndsenderen søger at forklare dette af, at Udlændingerne kunne maaskee bruge deres Capitaler paa en fordeelagtigere Maade i deres eget Land; men tilføier, at det vilde være en Daarlighed, dersom de giorde det af Frygt for en Revolution i Engl., som de HuntskeMaskerader aldrig ville blive i Stand til at bevirk, og siger: at der ikke kan være noget sikkrere Land at deponere sine Penge i, end i England. – Jmidlertid stadfæste de nyeste Efterretninger fra London, at Fonds eller de funderede Statspapirer virkelig falde, de have nyelig tabt sig 1/2 PC.; Aarsagen dertil angives, at Statsindtægterne, som nene til Statsgieldspapirernes Fundering have indbragt mindre i det sidste Qvartal; hvilken Formindskelse angives forskielligt fra 5 til 1200000 Pund. Skatkammerbeviserne eller de ufunderede Statspapirer holde sig bedre, som man forklarer deraf, at mange, som nu sælge deres Stocks, have paa en kort Tid sat deres Penge i disse Bons. - Hvod der desuden for Øieblikket er til Skade for de Engelske Statspapirers Værd, er at de Franske Fonds stige saa betydelige, at Capitalisterne begynde at give dem Præferencen; hvilket er en Følge, (foruden af Statsbestyrelsens gode Gang og Statens derved stigende Credit) deels af Uroelighederne i England, som paa den senere Tid have bevæget saamange formuende Familier til, i et ganske overordentligt Antal at etablere sig i Frankerige, og deels af Jødernes Forfølgelse i Tydskland, som har nødt mange rige Jødiske Familier til at vandre ind i Frankerige, især ere de ankomne i et stort Antal paa den sidste Tid til Elsas. J Frankerig hører man ligesaalidet som i England tale om, at Jødernes Handel har en skadelig Virkning paa Coursen, eller at de føre Sølvet ud af Landet. – En Fransk Journal har arithmetisk demonstreret, at det for nærværende Tid er meget fordeelagtigere at anlægge sine Capitaler i de Franske Fonds end i de Engelske; f. Ex. paa en Capital af 10000 Pd. St. har man i hine 180 Pd. St. mere aarlig Udbytte end i disse, og de Engelske Fonds ere dertil faldne siden denne sidste Beregning. Den nye Premierminister i Spanien, Hertugen, af San Fernando, tilforn kaldet Melyarezo, inden han blev opløftet til en Grands Værdighed, er kun 30 Aar og hans nærværende Ministerium er hans første Jndtrædelse paa den diplomatiske Bane; han tilvandt sig Kongens Yndest førstegang ved Revolutionen i Aranjung i Marts 1808, hvor han forklædt udviiste samme Virksomhed mod Fredsfyrstens Person, som den nu arresterede Greve Montijo udviiste mod Fyrstens Moders og Svogers Hoteller; siden 1814 er han formælet med en Syster til Fredsfyrstens Gemahlinde og en Datter af Kongens Omkel. Franske Blade paastaae, at han er en Modstander af den saameget formaaende Minister Hr. Lozano de Tørres, og at hans Udvælgelse har været meget uventet, saa at man ikke engang veed, igiennem hvilke Kanaler den er bleven bevirket, der siges bestemt, at han skal være imod det engelske Partie, og stemt for Ratificationen af Traktaten om Floribaernes Aftrædelse, hvorfore nye Underhandlinger skulle aabnes med Friestaterne. Hvor krigerisk Stemningen er i dette Land sees af alle de Amerikanske Blade, saaledes læses i et Nyevorker Blad af 14de August, Krigen med England synes uundgaaelig, den med Spanien er ikke ærefuld nok for det Amerikanske Folk, da man i Forveien veed, at Spanien kan ikke udholde den. Den Richmonske Jnqvirer fraraader dog Regieringen fra at begynde Krig; men vil at Friestaterne skulle blot saalænge occupere Florida erne indtil Kongen af Spanien har betalt de Amerikanske Creditorer de skyldige Capitaler; dette Blad tilskriver Vægringen af Traktatens Ratification ikke Englands men blot de Spanske Stores Jndflydelse. Den nye Dronning af Spanien har nu betraadt Spansk Grund; mange forviiste Spanier have paa Veien udbedet sig hendes Forbøn hos Kongen. Hun kommer til Spanien i en ulykkelig Tid, da Pesten griber videre omkring, og skal allerede have viist sig i Sevilla, den overordentlige hede Eftersommer befordrer dens Fremgang; hele Ulykken er kommen fra Havannah, hvorfra den ved den stærke Handel er ogsaa bleven udbredet til flere Nordamerikanske Søestæder; det er et skrækkeligt Rygte, at noget lignende skal have yttret sig i Texel i Nordholland; men den forestaaende koldere Aarstid vil blive det bedste Modmiddel mod denne Epidemie.